- Hindi News
- National
- केंद्र सरकार की नीतियों को लोगों तक पहुंचाए भाजपा कार्यकर्ता : अमर ठाकुर
केंद्र सरकार की नीतियों को लोगों तक पहुंचाए भाजपा कार्यकर्ता : अमर ठाकुर
भाजपामंडल आनी की बैठक मंगलवार को जगातखाना में मंडल अध्यक्ष अमर ठाकुर की अध्यक्षता में हुई। इस बैठक में भाजपा जिला कुल्लू के विस्तारक सुरेश शर्मा, आनी विस प्रभारी नवल विशेष रूप से मौजूद रहे। बैठक में पहुंचने पर पार्टी विस्तार और मंडल पदाधिकारियों का कार्यकर्ताओं ने गर्मजोशी के साथ स्वागत किया।
भाजपा की बैठक में ग्राम केंद्र कुशवा, जगातखाना, ब्रौ से आए पदाधिकारियों और कार्यकर्ताओं ने भाग लिया। इस दौरान बूथ अध्यक्ष, बूथ पालक, बीएलए और पन्ना प्रमुखों को विशेष प्रशिक्षण दिया गया। वहीं बैठक से पूर्व जगातखाना में पार्टी कार्यालय खोला गया। कार्यकर्ताओं को संबोधित करते हुए विस्तारक सुरेश शर्मा ने संगठन की कार्यशैली पर प्रकाश डाला और कार्यकर्ताओं को बूथ स्तर पर कार्य करने के टिप्स दिए। उन्होंने कार्यकर्ताओं से अपने अपने बूथों को मजबूत करने अपील की। इसके साथ ही ग्राम केंद्रों और बूथ स्तर की कार्यकारिणी की समीक्षा की गई। उन्होंने कार्यकर्ताओं से केंद्र सरकार की जनकल्याणकारी नीतियों को घर-घर तक पहुंचाने का आह्वान किया। जगातखाना विद्युत बोर्ड से सेवानिवृत्त गोपाल गुप्ता को भी भाजपा में शामिल किया गया। इस मौके पर पूर्व विधायक किशोरी लाल सागर, प्रदेश कार्यसमिति सदस्य योगेश भार्गव, महामंत्री जीवन चौहान, दूनी चंद, उपाध्यक्ष भोलादत्त गुप्ता, मोहन भारती, प्रताप ठाकुर, नेसू राम विमल, बृजलाल ठाकुर, सितेंद्र शर्मा, अमर सिंह, यशवर्धन, सरोज ठाकुर, रेखा देवी, विनीत मेहता, जयसिंह चौहान, संगत राम, श्याम गौतमउपस्थित रहे।
जगातखाना में आयोजित बैठक में उपस्थित भाजपा कार्यकर्ता।
भावानगर | प्रदेशसरकार किन्नौर में विकास करवाने में पूरी तरह विफल हो गई है। जिले में विकास के नाम पर लोगों की आंख में धूल झोंका जा रहा है। कांग्रेस सरकार बदले की भावना से काम कर रही है। प्रदेश सरकार ने साढ़े चार साल के कार्यकाल में विकास के नाम पर लोगों को गुमराह किया। यह बात मंगलवार को भाजपा एसटी मोर्चा के प्रदेशाध्यक्ष सूरत नेगी ने वन बूथ 5 एसटी पर आयोजित कार्यक्रम के समापन पर के बाद भावानगर स्थित बिजली बोर्ड के परिधी गृह में पत्रकार वार्ता में कही। उन्होंने कहा कि भाजपा द्वारा प्रदेश को कांग्रेस मुक्त करने के लिए सभी अग्रणी संगठनों को हर बूथ स्तर पर मजूबत करने की जिम्मेवारी सौंपी गई है। भाजपा का कुनबा बढ़ाने के लिए इसी कार्यक्रम के तहत किन्नौर के 125 बूथों में 5 भाजपा एसटी मोर्चा के सदस्य तैनात कर दिए हैं। इस कार्यक्रम को भाजपा एसटी मोर्चा द्वारा किन्नौर जिले में 16 फरवरी से शुरू किया था। एसटी मोर्चा ने सभी बूथों में अपनी टीम तैनात कर दी है। प्रदेश सरकार के भेदभाव पूर्ण रवैये के कारण निचार खंड की पांच पंचायतों के दो दर्जन से अधिक गांव सड़क सुविधा से वंचित है। चुनाव नजदीक आते ही कांग्रेस सरकार द्वारा कुछ सड़कों का निर्माण कार्य लोगों को गुमराह करने के लिए शुरू किया गया है। जिले में हजारों लोगों को नौतोड़ के केसों को स्वीकृति दिलाने के नाम पर गुमराह किया जा रहा है। प्रदेश सरकार वन अधिनियम 2006 को प्रदेश के जनजातिय क्षेत्रों में लागू नहीं करवा पाई है। इस मौके पर पूर्व भाजपा अध्यक्ष बलदेव नेगी, किन्नौर भाजपा एसटी मोर्चा अध्यक्ष प्रविंद्र नेगी, एसटी मोर्चा राज्य प्रवक्ता हकीम नेगी, भाजपा एससी मोर्चा अध्यक्ष यशवंत नेगी, महिला मोर्चा अध्यक्ष देवऋषि नेगी,जिला महामंत्री एसटी मोर्चा राजपाल नेगी, उपाध्यक्ष मदन नेगी, जिला महामंत्री महिला मोर्चा राम देवी, मंडल एसटी मोर्चा अध्यक्ष देवा चारस इत्यादि मौजूद रहे।
कांग्रेस सरकार विकास करवाने में विफल :सूरत नेगी
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva hin_Deva